37వ భారతీయ అంతర్జాతీయ చలన చిత్రోత్సవం

37వ భారతీయ అంతర్జాతీయ చలన చిత్రోత్సవం 2006 నవంబరు 23 నుండి డిసెంబరు 3 వరకు  గోవా లోని పనాజీ లో జరిగింది. ఆస్ట్రేలియా దర్శకుడు రోల్ఫ్ డి హీర్ నేతృత్వంలోని జ్యూరీలో ఫ్రెంచ్ దర్శకుడు ఆలివర్ అస్సాస్, పోలిష్ నటి గ్రెయానా స్జాపోనోవ్ స్కా, అర్జెంటీనా నటి లెటిసియా బ్రెడిస్, భారతదేశానికి చెందిన జాహ్ను బారువా మొదలైనవారు ఉన్నారు.

ఈ సంవత్సరంలో టెక్నికల్ రెట్రోస్పెక్టివ్ స్థాపించబడి, డిజిటల్ ఎడిటింగ్‌లోని అంశాలను 'కట్టింగ్ ఎడ్జ్'తోపాటు ఎడిటర్ స్టీవెన్ కోహెన్ చేత ప్రదర్శించబడింది. ఇటలీకి చెందిన సాంకేతిక నిపుణులు ఫిల్మ్ రిస్టోరేషన్, డిజిటల్ యానిమేషన్ గురించిన ప్రత్యేక ప్రదర్శనలు చేశారు.

ఈ చిత్రోత్సవంలో నదిరా (నటి), నౌషాద్ (సంగీత దర్శకుడు), ఒడువిల్ ఉన్నికృష్ణన్ (మలయాళ నటుడు), భానుమతీ రామకృష్ణ (తెలుగు సినిమా నటీమణి, డాన్సర్, దర్శకురాలు, రచయిత్రి), పద్మిని (తెలుగు, తమిళ సినిమా నటి), హృషికేష్ ముఖర్జీ, రాజ్‌కుమార్ (కన్నడ నటుడు), శ్రీవిద్య (తమిళ/మలయాళ నటి), ఉస్తాద్ బిస్మిల్లాఖాన్, పర్వీన్ బాబీ, మనోజ్ పంజ్ (యువ పంజాబీ చిత్ర దర్శకుడు, రెండుసార్లు జాతీయ అవార్డు గ్రహీత) మొదలైన 11 మంది భారతీయ సినీ ముఖ్యులకు నివాళి అర్పించారు.

భారతీయ అంతర్జాతీయ చలన చిత్రోత్సవం 1952లో స్థాపించబడింది. ఆసియాలో జరుగుతున్న అత్యంత ముఖ్యమైన చలన చిత్రోత్సవాలలో ఇదీ ఒకటి. భారతదేశంలోని పశ్చిమ తీరంలో గోవా రాష్ట్రంలో ప్రతిఏటా ఈ చిత్రోత్సవం జరుగుతుంది. ప్రపంచంలోని సినిమావాళ్లకు చలనచిత్ర కళపై నైపుణ్యాన్ని ప్రదర్శించడానికి ఒక వేదికను అందించడమే ఈ చిత్రోత్సవం లక్ష్యం. దీనిద్వారా దేశాల చలన చిత్ర సంస్కృతులను వారి సామాజిక, సాంస్కృతిక నేపథ్యాలను అర్థం చేసుకోవడానికి, అభినందించడానికి ఈ చిత్రోత్సవం దోహదం చేస్తుంది, ప్రపంచదేశాల ప్రజలలో స్నేహం, సహకారాన్ని ప్రోత్సహిస్తుంది. ఫిల్మ్ ఫెస్టివల్స్ డైరెక్టరేట్ (సమాచార, ప్రసార మంత్రిత్వ శాఖ ఆధ్వర్యంలో), గోవా రాష్ట్ర ప్రభుత్వం సంయుక్తంగా ఈ ఉత్సవాన్ని నిర్వహిస్తాయి.

విజేతలు 
 ఉత్తమ చిత్రం: గోల్డెన్ పీకాక్ అవార్డు: "హసీ చావోలు" దర్శకత్వం వహించిన "ది ఓల్డ్ బార్బర్" (లే వియక్స్ బార్బియర్) (చైనీస్ చిత్రం)
 మోస్ట్ ప్రామిసింగ్ ఆసియా దర్శకుడికి సిల్వర్ పీకాక్ అవార్డు: "ఎ షార్ట్ లైఫ్" (దక్షిణ కొరియా చిత్రం) సినిమా దర్శకుడు "యాన్ కుంగ్-లీ"
 స్పెషల్ జ్యూరీ అవార్డు: సిల్వర్ పీకాక్: "అబూ సయీద్" దర్శకత్వం వహించిన "నిరోంటర్" (బంగ్లాదేశ్ చిత్రం).

అధికారిక ఎంపికలు

ప్రత్యేక ప్రదర్శనలు

ప్రారంభ సినిమా 
 పెడ్రో అల్మోడోవర్ దర్శకత్వం వహించిన వోల్వర్ (స్పానిష్ చిత్రం)

ముగింపు సినిమా 
 అలెజాండ్రో గొంజాలెజ్ ఇనారిటు దర్శకత్వం వహించిన బాబెల్ (అమెరికన్ చిత్రం)

మూలాలు

బయటి లింకులు 
 

సినిమా పురస్కారాలు
భారత అంతర్జాతీయ చలన చిత్రోత్సవం